Președintele PSD Liviu Dragnea s-a arătat deranjat de o întrebare pusă de jurnaliști premierului Dăncilă, pe teme politice. El nu a lăsat-o pe Dăncilă să răspundă, motivând că aceasta „se ocupă de Guvern”.

Reporter: Doamna premier, colega dvs. de partid, Doina Fedorovici, spunea că șeful statului și-a depășit atribuțiile prin acuzele pe care le-a lansat la adresa dvs. Credeți că s-ar impune o suspendare? Doina Fedorovici spunea că...

Liviu Dragnea: Astea sunt întrebări pe care mi le puneați mie de obicei. De ce nu mi le puneți mie?

Reporter: Acum este doamna premier aici.

Liviu Dragnea: Doamna premier se ocupă de Guvern totuși, nu...

Viorica Dăncilă: La acest lucru, răspunsul vi-l poate da președintele partidului. Așa cum s-a spus, eu mă ocup de Guvern, nu de o decizie politică.

După ce a mai răspuns unei întrebări din partea jurnaliștilor, Dragnea a încheiat declarațiile de presă spunând: „Am o rugămite la dvs, îmi cer scuze. Doamna prim-ministru conduce Guvernul și are ședință de Guvern. Vă rog să-i permiteți să meargă la ședința de Guvern.

Citește și ”Istoria se repetă. Dragnea - Tăriceanu, pe urmele tandemului Ponta - Antonescu”